Rīgā

Datums skatāms laika zīmogā. Nr. 3.4-1.1/2022/1289N

Uz . Nr.

**Tautsaimniecības padomes ārkārtas sēdes protokols Nr.2**

*Sēde attālinātā veidā*

Rīgā, 2022.gada 24.februārī

Sēdi vada -

|  |  |
| --- | --- |
| Ekonomikas ministrs | J.Vitenbergs |

Piedalās attālināti –

|  |  |
| --- | --- |
| Latvijas Darba devēju konfederācijas ģenerāldirektore | L.Menģelsone |
| Latvijas Darba devēju konfederācijas viceprezidents | U.Biķis |
| Latvijas Darba devēju konfederācijas Finanšu un nodokļu eksperts | J.Hermanis |
| Latvijas Darba devēju konfederācijas pārstave | S.Siliņa |
| Latvijas Tirdzniecības un rūpniecības kameras priekšsēdētājs | J.Endziņš |
| Latvijas Tirdzniecības un rūpniecības kameras valdes loceklis | L.Liepēteris |
| Latvijas Pārtikas uzņēmumu federācijas padomes priekšsēdētaja | I.Šure |
| Mašīnbūves un metālapstrādes rūpniecības asociācija padomes priekšsēdētājs | **I.Eniņš** |
| Mašīnbūves un metālapstrādes rūpniecības asociācija valdes priekšsēdētājs | **T.Grīnfelds** |
| Ārvalstu investoru padomes Latvijā vadītāja | **L.Helmane** |
| Ārvalstu investoru padomes Latvijā pārstāvis | **R.Alhimionoks** |
| Vieglās rūpniecības uzņēmumu asociācijas valdes priekšsēdētājs | **G.Strazds** |
| Finanšu nozares asociācijas vadītāja | **S.Bajāre** |
| Latvijas Investīciju un attīstības aģentūras direktors | K.Rožkalns |
| Latvijas Investīciju un attīstības aģentūras direktora palīdze | L.Baune |
| Latvijas Investīciju un attīstības aģentūras Ārējās tirdzniecības veicināšanas departamenta direktore | A.Jaunzeme |
| Latvijas Investīciju un attīstības aģentūras direktora vietniece eksporta jautājumos | I.Strupkāja |
| Latvijas Investīciju un attīstības aģentūras Klientu apkalpošanas nodaļas vadītāja | I.Maļina |
| Baltijas asociācija – transports un loģistika padomnieks | I.Landmanis |
| Latvijas Brīvo Arodsabiedrību savienības priekšsēdētājs | E.Baldzēns |
| Latvijas Poligrāfijas uzņēmumu asociācijas valdes priekšsēdētājs | **V. Trokša** |
| Latvijas Poligrāfijas uzņēmumu asociācijas vadītāja | **I.Bečere** |
| Latvijas Pašvaldību savienības pārstāve | **A.Feldmane** |
| Latvijas Pašvaldību savienības pārstāvis | **A.Salmiņš** |
| Latvijas Viesnīcu un restorānu asociācijas prezidents | J.Naglis |
| Latvijas Kokrūpniecības federācijas izpilddirektors | **K.Klauss** |
| Tautsaimniecības padomes Iekšējā tirgus apakškomitejas vadītājs | **A.Vanags** |
| Būvniecības padomes priekšsēdētājs | G.Miķelsons |
| Būvmateriālu ražotāju asociācijas pārstāvis | L.Jākobsons |
| Latvijas elektrotehnikas un elektronikas rūpniecības asociācijas presidents | N.Bergs |
| Latvijas elektrotehnikas un elektronikas rūpniecības asociācijas pārstāve | I.Cvetkova |
| Latvijas Elektroenerģētiķu un Energobūvnieku asociācijas izpilddrektors | G.Valdmanis |
| The Red Jackets, Jauno uzņēmēju centrs | L.Stūrmane |
| Ekonomikas mnistrijas valsts sekretārs | E.Valantis |
| Ekonomikas ministra biroja vadītājs | A.Butāns |
| Ekonomikas ministrijas Sabiedrisko attiecību nodaļas vadītāja | E.Urpena |
| Ekonomikas ministrijas Analītiskā dienesta vadītāja | D.Zīle |
| Ekonomikas ministrijas Analītiskā dienesta vadītāja vietnieks | J.Salmiņš |
| Ekonomikas ministrijas valsts sekretāra vietniece | I.Beināre |
| Ekonomikas ministrijas ES un ārējo ekonomisko attiecību departamenta direktore | L.Stauvere |
| Ekonomikas ministrijas ES un ārējo ekonomisko attiecību departamenta direktora vietniece | E.Cielava |
| Ekonomikas ministrijas Iekšējā tirgus departamenta direktora vietnieks | I.Eglītis |
| Ekonomikas ministrijas Uzņēmējdarbības konkurētspējas departamenta direktore | I.Lore |
| Ekonomikas ministrijas Uzņēmējdarbības konkurētspējas departamenta direktores vietniece | E.Pētersone |
| Ekonomikas ministrijas Nozaru politikas departaments direktora vietniece | D.Butāne |

Protokolē –

|  |  |
| --- | --- |
| Tautsaimniecības padomes sekretariāts | D.Freimane |

# 

Sēdi sāk plkst. 11:00

**Darba kārtībā:**

1. Par iespējamo ģeopolitikas ietekmi uz Latvijas tautsaimniecību;
2. Dažādi.

**1.§**

**Par iespējamo ģeopolitikas ietekmi uz Latvijas tautsaimniecību**

--------------------------------------------------------------------------------------------------

(J.Vitenbergs, G.Miķelsons, L.Jākobsons, K.Klauss, L.Menģelsone, J.Endziņš, G.Valdmanis, I.Landmanis, G.Strazds, I.Šure, I.Eniņš, L.Stūrmane, E.Valantis, S.Bajāre, I.Strupkāja)

J.Vitenbergs informē, ka sasaucis Tautsaimniecības padomes (turpmāk tekstā – TSP) ārkārtas sēdi, lai uzklausītu padomes locekļus un uzņēmēju pārstāvošo organizāciju dalībnieku viedokļus par iespējamo ģeopolitikas ietekmi uz Latvijas tautsaimniecību.

Ministrs pauž pateicību par ciešo sadarbību, aicinot uz diskusiju par esošo situāciju un gatavotajām sankcijām pret Krieviju. Iespējams, ka attiecības un sadarbība ar Krieviju var tikt stipri ierobežotas un pat dažās nozarēs pārtrauktas. Ļoti svarīgs ir energo bloka jautājums un imports no Krievijas. Šis jautājums tiks risināts valsts mērogā un Ekonomikas ministrija (turpmāk tekstā – EM) jau kādu laiku strādā pie dažādiem scenārijiem, kā arī dažus no tiem jau ir iedarbinājusi, lai tiktu nodrošināta fizisku resursu nepārtrauktība (gāze, degviela, elektrība). Jābūt gatavībā rezervju nodrošināšanai ilgtermiņā.

Ministrs norāda, ka ir pietiekami liels skaits uzņēmumu, kas strādā ar Krieviju, Baltkrieviju un Ukrainu, veidojot 10 % no kopēja eksporta un daudz valstis, ar kurām strādājam, izmantojam tranzīta tuneļus, kas iet caur šīm valstīm, tādēļ grūti prognozēt, kā tas ietekmēs ekonomiku, jo liela daļa iepērk izejvielas un cenu ietekmē ir jāmeklē alternatīvas. Tiks izveidot Latvijas Investīciju attīstības aģentūras (turpmāk tekstā - LIAA) punkts, kur vērsties un uzklausīt uzņēmēju viedokli un problēmsituācijas, apkopot tās un risināt ar dažādiem instrumentiem meklējot jaunus eksporta tirgus, palīdzēt ar izejvielām, ja tādas trūkst. EM strādās pie risinājumiem, lai atvieglotu bēgļu uzņemšanu no Ukrainas un palīdzētu nodarbināt cilvēkus nozarēs, kur darbinieku trūkst šeit Latvijā.

G.Miķelsons norāda, ka būvniecības nozari skar gan imports, gan eksports. Lūgums EM vai LIAA apkopot, kas ir tie importa būvmateriāli (preču saraksts), kas šobrīd ir iztrūkstoši, attiecīgi koordinējot ar nozari, lai meklētu alternatīvas ar importa tirgiem. Nepieciešams vidēja termiņa risinājums, lai veidotu metāla importa neatkarību, jo patreiz lielākais apjoms tiek iepirkts no Krievijas. Lūgums no Būvniecības padomes organizēt sanāksmi par šo jautājumu. Aicinājums izveidot vienas pieturas aģentūru par viesstrādnieku pieplūdumu no Baltkrievijas un Ukrainas, ar ko nozarei konsultēties par šo jautājumu. Nozare arī gatava uzņemties koordinatoru lomu un piedāvāt savus risinājums tieši būvniecības nozarē nodarbinātajiem, jo patreiz ir 10 000 vakances, varam nodrošināt darba vietas, bet kā pareizi sakoordinēties, paliek jautājums.

L.Jākobsons informē, ka pirmkārt energoresursu augsto cenas kāpuma ietekmē, ražotāji un uzņēmēji paši gatavi investēt un veidot savas ražošanas jaudas elektroenerģijai un veidot savus saules parkus, bet svarīgi būt noņemt birokrātiskus šķēršļus no pašvaldību un būvvaldes puses, kas kavē šos procesus. Otrkārt, nepieciešams veidot sašķidrinātās gāzes terminālu. Treškārt, jāizvērtē attiecības uz elektroenerģijas biržu, varbūt ne visu, bet daļēji ko mēs saražojam, jārealizē savām vajadzībām, ne biržā.

N.Bergs informē, ka elektrotehnikas un elektronikas rūpniecības nozarei sankciju ietekme nav liela, bet ir divi uzņēmumi, kam visticamāk šādā darbība būs jāslēdz, jo eksports tiek nodrošināts ar Baltkrieviju. Būtiski ir nodrošināt valsti ar elektroenerģiju un apkuri šajā ziemā, bet nodrošināt to pēc iespējas vairāk lietojot granulas, šķeldu, katlu mājas, noņemot šī procesa ātrākai ieviešanai birokrātiskos šķēršļus, lai varētu uzbūt un pārbūt ražotnes, savlaicīgi pārslēdzoties uz vietējiem resursiem. Elektronikas nozari noteikti skars ir Ķīnas konteinera vilciens, kas iet caur Krieviju, jo esoša Baltkrievijas galapunkts tiek izmantots Polija, kas aizkavēs dažādas piegādes ķēdes. Pāreja piegāde ar kuģiem ir ilga, bet lidmašīnām - dārgi. Lūgums pasteidzināt ES fondu darbību, kompetenču centru programmu ieviešanu un digitālās transformācijas projektu, kurus kavē birokrātiskie šķēršļi valsts pārvaldē.

K.Klauss norāda, ka meža nozare viennozīmīgi cietīs, Baltkrievijas un Krievija ir izejvielu valsts - uz 200 līdz 400 miljonu EUR zaudējumu ietekmi varam rēķināties, tas noteikti atstās ietekmi arī uz nodarbinātību. Kokrūpniecības nozarē lielāka ietekme visticamāk nebūs koksnes plūsmā, jo tur varam atrast alternatīvas, bet problēma būs ķīmijas piegādē un plākšņu rūpniecībā, kas var būt riska zonā, jo Krievija līdz šim ir bijusi dabiski lēts piegādātājs, protams, var iepirkt arī no “vecajām ”rietumvalstīm, bet svarīgi šo jautājumu risināt Eiropas Savienības līmenī, lai nav tā, ka sāk parādīties stratēģiskie resursi, kad rietumvalstis nedalās ar šīm izejvielām. Loģistikas un piegādes ķēde būs vislielākā problēma.

L.Menģelsone norāda, ka nepieciešams definēt šo visu jautājumu kontaktpunktus, svarīgi saprast, kas ir ar šo energoresursu pašapgādi, kas ir tas minimums, lai nodrošinātu savas valsts pamatfunkcijas.

J.Vitenbergs norāda, kas tas, kas attiecas uz uzņēmdarbības blokus un eksportu, ir atrast citus tirgus, iespējams pēc Altum programmām un saprast, kas notiks ar eksporta garantijām. Otrs bloks, kas attiecās uz energo importu - ir valstis jautājums, ko ziņosim mazliet vēlāk, noteikti atgriezīsimies par šiem jautājumiem. Kontakttālrunis būs LIAA, kur tiks uzkrātas problēmjautājumus un tālāk meklēts risinājums.

J.Endziņš norāda, ka ietekme būs arī uz kameras biedriem, kuriem skars sankcijas, bet informācija vēl tiek apkopota, pēc saņemšanas tiks informēta EM. Attiecībā uz preču un pakalpojumu eksportu, notiek sarunas kā pārorientēties uz citiem tirgiem un kas pilnveidojums ES programmās. Importā svarīgākās izejvielas ir koks, metāls un ķīmija. Jāgatavojas ir rudens apkures sezonai, viennozīmīgi jāvienkāršo enego resursu birokrātijas šķēršli un svarīgi gūt pārliecību, ka elektroenerģijas nepārtrauktība tiek nodrošināta. Piegāžu virziens ir svarīgs. Jādomā, kā uzņemt bēgļus, kā integrēt un izmetināt.   
 G.Valdmanis norāda, ka elektroenerģijas nozarē situācija ir ļoti tieša, raugoties uz dabasgāzes cenām, tās ir pieaugušas pa 30%, ražošana paliek dārgāka, izmaksas pieaug. Labā ziņa, ka pavasarim tuvojoties, palielinās pali, kas palīdz Latvijai kļūt mazāk atkarīgai no dabasgāzes cenas paaugstinājuma tuvāko mēnešu laikā. Aicina, vienlaikus ļoti cieši koordinēties ar pārējām Baltijas valstīm šajā situācijā, tieši domājot par fizisko jaudu pieejamību, aicina esošajā situācijā raudzīties uz jebkuru Tec ražotni, skatīties kā stratēģiski svarīgu objektu, piemēram, ja notiek tālāka eskalācija un tiek pārtraukta sinhronā sasaiste ar Krievijas un Baltkrievijas sistēmām, jāspēj nodrošināt pēc lielāka apjomā elektroenerģijas pieprasījuma un fizisko pieejamību (reģionam strādājot autonomi). Nevar piekrist par izstāšanos no biržas, jo tas patreiz ir vienīgais faktors, kas ir veicinājis cenu lejupslīdi un saasinoties situācijai ar Krieviju, tā paliks vienīgā, ārējā tirdzniecības platforma ar Skandināvijas valstīm.

I.Landmanis informē, ka ietekme ir ļoti milzīga, jo tranzīts iet caur Baltkrieviju un Krieviju. Pagājušo gadu ostu pagrozījums bija 41,7 milj. tonnas, no kuriem 80% ir tranzīts. Darba vietas 5000 tūkstoši un apgrozījumi bez nodokļiem 150 milj. EUR, ja mēs pazaudējam šo tranzītu, tad mēs nevaram uzturēt ostas, jo kravas apgrozījums uzturēja ostu infrastruktūru. Ja nevar nodrošināt infrastruktūru, tas nozīmē cenu kāpumu un eksporta plūsmas caur mūsu ostām ievērojami sadārdzinās, kas nav izdevīgi, lai uzturētu ostas. Attiecībā uz degvielas rezervju glabāšanu, piedāvājam savus terminālus, jo uzturot sankcijas pret Baltkrieviju, mums ir termināli, kas ir tukši, kas uztur tehnisko kārtību, droši var izmantot valsts rezerves, varētu piedalītos valsts konkursos. Noteikti nepieciešams atsevišķs formāts, lai runātu par ostām, jo tas skar visu valsti.

G.Strazds no tekstila un vieglās rūpniecības informē, ka situācija nav tik traģiska, izejvielu piegādē nav problēmu, bet satrauc stratēģiskā izejviela, kas ir audums, kokvilna, dzija utt., kas nāk no Ķīnas un Bangladešas, kas iet caur Krieviju, jo tā ir ātrāk un liela daļa ar kuģiem, kavējas piegādes līdz 3 mēnešiem, kas skar uzņēmumus, t.sk. elektroenerģijas cenas kāpums. Tā sakarā, nozare var zaudēt eksporta tirgu. Imports no Krievijas prakstiski nav. Pagājuša gadā eksports pieaugua par 50 milj.EUR, kas daļēji uz Krievijas rēķina, ko tagad zaudēsim, jo pagājušo gadu bija 640 milj. EUR eksporta apjoms un vidēji ta sir 560 – 590 milj. EUR. Par bēgļiem nozare labprāt uzņemtu nodarbinātos savā nozarē. Uztrauc apmaksa par piegādātajām un precēm uz Krieviju, kā tas tiks risināts, vai nebūs parāvumi, uzņēmumiem nāksies energo atbalstu pagarināt.

I.Šure informē, ka pārtikas nozarē eksports uz Krieviju veido 20% jeb vidēji 600 milj.EUR. Ja būs sankcijas, tad pārtikas nozarē darba vietas ir, bet aicinājums vienkāršot birokrātiju un nodarbināto uzņemšanas procesu, kādā veidā, cik ilgi, t.sk. veselības pārbaudes – kā to vienkāršot. Imports pārtikas nozarē nav būtisks.

I.Šure piekrīt paustajam viedoklim par kompetenču centriem, kas ir iestrēdzis gada garumā. Paliek akutāls jautājums par pārtikas rezerves intervenci. Vai tas vajadzīgs un kāda veidā to virzīt? Energoresursu cenas ir milzīgas, daudzi uzņēmumi plāno investēt un ieviest, bet nav laika un birokrātija kavē šo procesu. Nepieciešams ieviest vienas kontaktinformācijas pieturas punktu šiem migrantiem un darbaspēkam, lai maksimāli vienkāršotu procesu, jo darba spēka trūkums ir liels.

J.Eniņš informē, ka no mašīnbūves nozarē eksports uz doto brīdi ir 9%, kas naudas izteiksmē ir 150 – 200 milj.EUR, kas iet caur Baltkrieviju un Ukrainu. Metāla nozare no Krievijas tiešā veidā ir atkarīga 30% no importa, netieši no Lietuvas un Igaunijas, daļēji no Krievijas caur Poliju. Bažas rada kopējas metāla piegādes, jo reģiona metalurgi ļoti atkarīgi gan no krievu rūdas, gan koksa, šīs komponentes ietekmēs kopējo metalurģijas produkciju Eiropā un ne tikai. Radīsies metāla deficīts, nav zināms, kuri loģistikas kanāli tiks ietekmēti.

J.Eniņš piekrīt paustajam viedoklim par energoresursu cenu kāpumu un to ietekmi uz nozari. Atbalsta viedokli par ES fondu projektu sagatavošanas paātrināšanu saistībā ar kompetenču centriem, liels birokrātiskais slogs dokumentācijas sagatavošanā. Darbaspēka piesaistē esam atvērti sadarboties.

L.Stūrmane no Latvijas eksporta asociācijas norāda, ka biedru starpā tiek pārrunāti atbalsta mehānismi no eksportētāju puses, kas būtu pieejami. Ir pārrunāts atbalsts esošajā SKV programmā, kur varētu palielināt intensitāti tiem uzņēmumiem, kas aktīvi eksportē uz Krieviju jaunu tirgu atrašanai, būtu arī jāietver princips, cik liels eksports uz Krieviju ir bijis un noteikt, kādu konkrētu robežu apgrozījumam, t.sk. jāskata, vai šī programma atbalsta arī lielos uzņēmumus. Pievienojas paustajiem viedokļiem par energoresursu cenu pieaugumu. Pārtikas nozarē importa aizstāšana varētu būt ar vietējā produktu lietošanu, un šeit valsts sektoram varētu piemērot zaļo iepirkumu, jādomā par vietējo uzņēmumu atbalstīšanu. Biedru sanāksmē tika pārrunāta ideja par Baltijas valstu mēroga informatīvu un izglītojošu, komunicējošu kampaņu, kā tiek ietekmēti mūsu uzņēmēji un eksportētāji, aicinot izvēlēties preces attiecīgi no visām trim Baltijas valstīm.

L.Menģelsone aicina vēl šajā laika periodā līdz rudenim izskatīt jautājumu par ēku siltināšanu un, ja svarīgi lēmumi jāpieņem nekavējoties. ES fondu programmu apgūšana javeicina un jāatvieglo birokrātijas princips. Nākošais svarīgais solis ir nodrošināt valsti ar energorezervēm un būt pārliecinātiem, ka varam uzņemt bēgļus, nodrošināt ar pienācīgiem dzīves apstākļiem un nodrošināt nodarbinātību.

J.Endziņš norāda, ka ir jārisina problēmas ar sankciju noteikšanu Baltijā un kopumā veidot vienotu kredītiestāžu risku politiku. Papildus aicina domāt, kas notiks ar tiem uzņēmumiem, kas Latvijā darbojas ar Krievijas kapitālu, kādas sankcijas tik tur ieviestas.

S.Bajāre norāda, ka sankciju ievērošana nav tikai komerciestāžu vai kredītiestāžu pienākums, bet no valsts iestāžu puses jābūt vienotām sankciju koordinēšanas punktam, kas palīdz uzņēmējiem un pašiem savas iekšējās kontroles sistēmām, kā sankciju riskus analizē, ietver un pārbauda.

E.Valantis informē sēdes dalībniekus, ka, ja rodas jautājumi, problēmas un nepieciešama ātra problēmjautājumus risināšana, t.sk. ja nepieciešams steidzami organizēt arī jūsu pieteiktos jautājumu TSP, lūgums zvanīt uz LIAA operatīvo tālruņa numuru 68803505.

S.Bajāre min, ka ņemot vērā pašreizējo, ģeopolitisko situāciju, svarīgi ir nodefinēt stratēģiskos partnerus un investīciju piesaistes jautājums. Strādājam uz to, ka mazināt sekas un diversificēt mūsu partnerus un meklēt investīcijas citos reģionos.

I.Strupkāja informē, ka tiek veiktas sarunas, kādi būtu tie rīki, lai efektīvi pārorientētos uz citiem tirgiem.

Sēdi slēdz plkst. 12:15.

Sēdes vadītājs:

Ministrs Jānis Vitenbergs

Dace Freimane 67013195

dace.freimane@em.gov.lv